CELEX: 52009PC0462
Language: sk
Date: 2009-09-08
Title: Návrh rozhodnutie Rady o podpísaní a predbežnom vykonávaní Dohody medzi Európskym spoločenstvom a Švajčiarskou konfederáciou, ktorou sa ustanovujú podmienky účasti Švajčiarskej konfederácie na programe Mládež v akcii a na akčnom programe v oblasti celoživotného vzdelávania (2007 – 2013)

Dôležité právne oznámenie

|

52009PC0462

Návrh rozhodnutie Rady o podpísaní a predbežnom vykonávaní Dohody medzi Európskym spoločenstvom a Švajčiarskou konfederáciou, ktorou sa ustanovujú podmienky účasti Švajčiarskej konfederácie na programe Mládež v akcii a na akčnom programe v oblasti celoživotného vzdelávania (2007 – 2013)  /* KOM/2009/0462 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 8.9.2009KOM(2009) 462 v konečnom zneníNávrhROZHODNUTIE RADYo podpísaní a predbežnom vykonávaní Dohody medzi Európskym spoločenstvom a Švajčiarskou konfederáciou, ktorou sa ustanovujú podmienky účasti Švajčiarskej konfederácie na programe Mládež v akcii a na akčnom programe v oblasti celoživotného vzdelávania (2007 – 2013)DÔVODOVÁ SPRÁVANa základe výsledkov referenda z roku 1992, v ktorom švajčiarski občania zamietli účasť na Dohode o EHP, Švajčiarsko naďalej prejavovalo záujem o posilnenie spolupráce s Európskou úniou v oblasti vzdelávania a mládeže. V spoločnom vyhlásení o budúcich rokovaniach pripojenom k siedmim dohodám medzi Európskym spoločenstvom a Švajčiarskom podpísanými 21. júna 1999 obidve zmluvné strany uviedli, že prípravné práce na rokovania o účasti Švajčiarska na programoch týkajúcich sa vzdelávania a mládeže by mali po uzavretí týchto siedmich dohôd rýchlo napredovať.O tejto oblasti spolupráce sa dokonca začalo hovoriť počas ďalšieho kola dvojstranných rokovaní. Keďže programy týkajúce sa vzdelávania a mládeže, ktoré sa vzťahovali na obdobie 2000 – 2006 (Socrates, Leonardo da Vinci a Mládež), neposkytovali Švajčiarsku právny základ, aby sa mohlo na nich zúčastniť, zmluvné strany sa dohodli, že odložia rokovanie o dohode o účasti až po prijatí programov, ktoré po nich nasledujú.Rozhodnutia Európskeho parlamentu a Rady z 15. novembra 2006, ktorými sa ustanovil program Mládež v akcii[1] a akčný program v oblasti celoživotného vzdelávania[2] na obdobie 2007 – 2013, umožnili Švajčiarsku účasť na týchto programoch.Vo februári 2008 Rada schválila začatie rokovaní so Švajčiarskom o jeho účasti na obidvoch programoch. Na základe smerníc na rokovania pripojených k rozhodnutiu Rady, ktorým sa schvaľuje začatie rokovaní, a po konzultácii s príslušným výborom vymenovaným Radou, Komisia viedla rokovania so Švajčiarskom o novej dohode, ktorou sa povoľuje jeho účasť na obidvoch programoch.Návrh dohody bol parafovaný 6. augusta 2009 a je pripojený k návrhu rozhodnutia Rady.Švajčiarsko je jediná európska krajina, ktorá sa zúčastní na týchto programoch, hoci nie je členským štátom EHP ani kandidátskym alebo potenciálne kandidátskym štátom.Hlavné otázky, ktoré sú predmetom návrhu dohody, sú:-  Pre projekty a iniciatívy predložené účastníkmi zo Švajčiarska budú platiť rovnaké podmienky, predpisy a postupy vzťahujúce sa na tieto programy tak, ako sa uplatňujú na členské štáty, najmä vzhľadom na predloženie, posúdenie a výber prihlášok a projektov, na zodpovednosť vnútroštátnych orgánov pri vykonávaní programov, a na činnosti, ktoré súvisia s monitorovaním ich účasti na týchto programoch.-  Švajčiarsko bude každý rok finančne prispievať na každý program tak, ako sa ustanovuje v prílohe II k dohode.-  Pokiaľ ide o záležitosti finančnej kontroly a auditu, Švajčiarsko bude dodržiavať predpisy Spoločenstva vrátane kontrol vykonávaných orgánmi Spoločenstva a švajčiarskymi orgánmi, ako sa ustanovuje v prílohe III.-  Dohoda bude platiť až do skončenia programov alebo dovtedy, kým jedna zo zmluvných strán neoznámi druhej strane svoje želanie vypovedať dohodu. Dohodu možno predlžovať automaticky v prípade, že programy sa predĺžia bez zmien.-  Dohoda poukazuje na politickú väzbu na Dohodu o voľnom pohybe osôb podpísanú 21. júna 1999, pričom v prípade skončenia Dohody o voľnom pohybe osôb sa programy nemôžu predĺžiť.V súlade s podmienkami, ktoré boli schválené v prípade predchádzajúcich dohôd o účasti Švajčiarska na iných programoch Spoločenstva, otázky súvisiace s účasťou zástupcov Švajčiarska ako pozorovateľov na zasadnutiach výborov pre programy, ktoré sa zaoberajú témami týkajúcimi sa Švajčiarska, sú obsiahnuté vo vyhlásení Rady.Komisia posúdila výsledky rokovaní ako uspokojivé a predložila Rade návrh rozhodnutia o podpísaní, v mene Európskeho spoločenstva, Dohody medzi Spoločenstvom a Švajčiarskou konfederáciou, ktorou sa ustanovia podmienky účasti Švajčiarskej konfederácie na programe Mládež v akcii a na akčnom programe v oblasti celoživotného vzdelávania (2007 – 2013).V dohode, ako aj v rozhodnutí, ktorým sa navrhuje jej podpísanie, sa ustanovuje, že pokiaľ sa neskončí proces ratifikácie a uzatvorenia, dohoda sa začne predbežne vykonávať od rozpočtového roka nasledujúceho po jej podpísaní.Rada sa vyzýva, aby prijala tento návrh rozhodnutia.NávrhROZHODNUTIE RADYo podpísaní a predbežnom vykonávaní Dohody medzi Európskym spoločenstvom a Švajčiarskou konfederáciou, ktorou sa ustanovujú podmienky účasti Švajčiarskej konfederácie na programe Mládež v akcii a na akčnom programe v oblasti celoživotného vzdelávania (2007 – 2013)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 149 a 150 ods. 4 v spojení s prvou vetou článku 300 ods. 2,so zreteľom na návrh Komisie,keďže:(1) V rozhodnutí Európskeho parlamentu a Rady č. 1719/2006/ES z 15. novembra 2006, ktorým sa ustanovuje program Mládež v akcii na obdobie 2007 – 2013[3], a najmä v jeho článku 5 sa ustanovuje, že na tomto programe sa môže zúčastniť Švajčiarska konfederácia s výhradou uzavretia dvojstrannej dohody s touto krajinou.(2) V rozhodnutí Európskeho parlamentu a Rady č. 1720/2006/ES z 15. novembra 2006, ktorým sa ustanovuje akčný program v oblasti celoživotného vzdelávania na obdobie 2007 – 2013[4], a najmä v jeho článku 7 sa ustanovuje, že na tomto programe sa môže zúčastniť Švajčiarska konfederácia s výhradou uzavretia dvojstrannej dohody s touto krajinou.(3) Rada poverila Komisiu, aby v mene Európskeho spoločenstva rokovala o dohode, ktorá umožní Švajčiarskej konfederácii účasť na uvedených programoch.(4) Rokovania boli ukončené 6. augusta 2009 parafovaním návrhu dohody.(5) V článku 5 dohody sa stanovuje jej predbežné vykonávanie, až kým sa proces ratifikácie a uzavretia dohody neskončí.(6) Táto dohoda by sa mala podpísať,ROZHODLA TAKTO:Článok 1Predseda Rady sa týmto poveruje určiť osobu(-y) splnomocnenú(-é) podpísať Dohodu medzi Európskym spoločenstvom a Švajčiarskou konfederáciou, ktorou sa ustanovujú podmienky účasti Švajčiarskej konfederácie na programe Mládež v akcii a na akčnom programe v oblasti celoživotného vzdelávania (2007 – 2013), s výhradou jej podpísania v neskoršom termíne, s cieľom zaviazať Spoločenstvo.Text dohody uvedený v prvom odseku je priložený k tomuto rozhodnutiu.Článok 2Dohoda sa bude predbežne uplatňovať na činnosti financované z rozpočtu roka, ktorý nasleduje po jej podpísaní, a najskôr z rozpočtu roka 2011.Článok 3V prípade skončenia predbežného vykonávania tejto dohody je Komisia oprávnená riešiť so Švajčiarskom dôsledky tohto skončenia v súlade s článkom 5 dohody.Článok 4Toto rozhodnutie sa uverejní v Úradnom vestníku Európskej únie .V BruseliZa RaduPredsedaDOHODAmedzi Európskym spoločenstvom a Švajčiarskou konfederáciou, ktorou sa ustanovujú podmienky účasti Švajčiarskej konfederácie na programe Mládež v akcii a na akčnom programe v oblasti celoživotného vzdelávania (2007 – 2013)EURÓPSKE SPOLOČENSTVO, ďalej len „Spoločenstvo“,na jednej strane,a ŠVAJČIARSKA KONFEDERÁCIA, ďalej len „Švajčiarsko“,na druhej strane,spolu ďalej len „zmluvné strany“,keďže:(1) V spoločnom vyhlásení pripojenom k siedmim dohodám podpísaným 21. júna 1999 medzi Spoločenstvom a Švajčiarskom sa ustanovuje budúce rokovanie o dohode o účasti Švajčiarska na programoch týkajúcich sa vzdelávania a mládeže.(2) Program Mládež v akcii na obdobie 2007 – 2013 a akčný program v oblasti celoživotného vzdelávania boli ustanovené rozhodnutiami Európskeho parlamentu a Rady č. 1719/2006/ES[5] a č. 1720/2006/ES[6] z 15. novembra 2006.(3) V článku 5 rozhodnutia, ktorým sa ustanovuje program Mládež v akcii, a v článku 7 rozhodnutia, ktorým sa ustanovuje program celoživotného vzdelávania, sa uvádza, že Švajčiarsko sa na tomto programe zúčastní s výhradou uzavretia dvojstrannej dohody medzi Spoločenstvom a Švajčiarskom,DOHODLI SA TAKTO:Článok 1Švajčiarsko sa zúčastňuje na programe Mládež v akcii a na akčnom programe v oblasti celoživotného vzdelávania (ďalej len „programy“) za podmienok uvedených v tejto dohode a v prílohách I, II a III, ktoré sú jej neoddeliteľnou súčasťou.Článok 2Táto dohoda platí na jednej strane pre územia, na ktorých sa uplatňuje Zmluva o založení Európskeho spoločenstva, za podmienok, ktoré určuje uvedená zmluva, a na druhej strane pre územie Švajčiarska.Článok 3Táto dohoda sa uzatvára na obdobie trvania uvedených programov. Ak sa Spoločenstvo rozhodne predĺžiť toto obdobie bez zmeny programov, táto dohoda sa v dôsledku toho tiež automaticky predĺži, bez toho, aby bol dotknutý druhý odsek tohto článku, pokiaľ niektorá zmluvná strana neinformuje druhú stranu do 30 dní po rozhodnutí o predĺžení programov, že nepokračuje v spolupráci. Počas trvania predĺženia musí Švajčiarsko prispievať rovnakou ročnou sumou, ako bol jej finančný príspevok v roku 2013.Táto dohoda sa nepredĺži v prípade skončenia alebo vypovedania Dohody o voľnom pohybe osôb z 21. júna 1999 medzi Európskym spoločenstvom a jeho členskými štátmi na jednej strane a Švajčiarskou konfederáciou na druhej strane.Spoločenstvo alebo Švajčiarsko môže vypovedať túto dohodu oznámením svojho rozhodnutia druhej strane. Dohoda sa prestane vykonávať od rozpočtového roka nasledujúceho po oznámení, ak oznámenie nastalo pred 1. októbrom. V opačnom prípade sa prestane vykonávať od 2. rozpočtového roka nasledujúceho po oznámení.Projekty a činnosti financované počas rozpočtových rokov pred rokom, v ktorom sa prestala vykonávať dohoda, budú pokračovať až do ich zavŕšenia za podmienok uvedených v tejto dohode a v jej prílohách a v súlade so zmluvnými ustanoveniami, ktoré sa vzťahujú na tieto projekty a činnosti. Ostatné dôsledky vyplývajúce z prípadného vypovedania dohody sa budú riešiť na základe spoločnej dohody medzi zmluvnými stranami.Článok 4Zástupcovia Komisie a zástupcovia vnútroštátneho orgánu určení ako pozorovatelia vo výboroch pre programy sa v prípade potreby dohodnú, na základe žiadosti jedného z nich, o činnostiach, na ktoré sa vzťahuje táto dohoda. Po takýchto rozhovoroch môže spoločný výbor ustanovený Dohodou o voľnom pohybe osôb z 21. júna 1999 medzi Európskym spoločenstvom a jeho členskými štátmi na jednej strane a Švajčiarskou konfederáciou na druhej strane meniť a dopĺňať prílohy k tejto dohode, vo všeobecnosti písomným postupom, ak sa zistí, že je to potrebné vzhľadom na predpisy súvisiace s programami alebo na vývoj možností Švajčiarska napĺňať programy. Zmeny a doplnenia príloh nadobudnú účinnosť dňom nasledujúcim po prijatí príslušného rozhodnutia spoločného výboru. Ak sa však zmluvné strany dohodnú na zmene a doplnení ustanovení tejto dohody, tieto ustanovenia nadobudnú platnosť po splnení príslušných vnútorných postupov.Článok 5Zmluvné strany túto dohodu ratifikujú alebo uzatvárajú v súlade so svojimi príslušnými vnútornými postupmi. Dohoda nadobúda platnosť prvým dňom druhého mesiaca, ktorý nasleduje po dátume posledného oznámenia strán o splnení príslušných postupov.Pokiaľ sa nesplnia postupy uvedené v odseku 1, zmluvné strany budú túto dohodu predbežne uplatňovať na činnosti financované z rozpočtu určeného na rok nasledujúci po jej podpise, a najskôr z rozpočtu na rok 2011, s výhradou, že sa splnia podmienky uvedené v bode 2 prílohy I.Ak niektorá zmluvná strana oznámi druhej strane, že nebude ratifikovať alebo neuzavrie podpísanú dohodu, predbežné vykonávanie sa skončí od rozpočtového roka nasledujúceho po oznámení. Oznámenie, ktorým sa skončí predbežné vykonávanie dohody, sa nedotkne povinností zmluvných strán súvisiacich s projektmi a činnosťami financovanými z rozpočtu roka, v ktorom došlo k oznámeniu, ani s platbou príspevku Švajčiarska na tento rok.Článok 6Táto dohoda je vypracovaná v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.V …............... dňa .............…......Za Európske spoločenstvo | Za Švajčiarsku konfederáciu |PRÍLOHA I Podmienky účasti Švajčiarska na programe Mládež v akcii a na akčnom programe v oblasti celoživotného vzdelávania1 . Švajčiarsko sa zúčastňuje na programe Mládež v akcii a na akčnom programe v oblasti celoživotného vzdelávania (ďalej len „programy“), pokiaľ sa v tejto dohode neustanovuje inak, dodržiavajúc ciele, kritériá, postupy a lehoty uvedené v rozhodnutiach Európskeho parlamentu a Rady č. 1719/2006/ES[7] a č. 1720/2006/ES[8] z 15. novembra 2006, ktorými sa ustanovujú tieto programy v rámci činnosti Spoločenstva.2. Švajčiarsko zodpovedá, pri dodržiavaní podmienok uvedených v článku 8 rozhodnutia o programe Mládež v akcii a v článku 6 rozhodnutia o akčnom programe v oblasti celoživotného vzdelávania a v súlade s rozhodnutiami Komisie o príslušných povinnostiach členských štátov, Komisie a národných agentúr pri vykonávaní programu Mládež v akcii a programu celoživotného vzdelávania (2007 – 2013), za zriadenie alebo určenie a kontrolu vhodnej štruktúry (národnej agentúry) s cieľom zabezpečiť koordinované riadenie pri uskutočňovaní akcií v rámci programov na vnútroštátnej úrovni, nesie zodpovednosť za riadne hospodárenie národnej agentúry s finančnými prostriedkami prevedenými na agentúru a určenými na podporu projektov a prijme opatrenia zabezpečujúce primerané financovanie, audit a finančný dohľad tejto agentúry, ktorá bude dostávať od Komisie príspevok na náklady na hospodárenie a vykonávanie programu. Švajčiarsko prijme aj iné opatrenia, ktoré sú potrebné na riadny priebeh programov na národnej úrovni.3. Švajčiarsko bude každoročne prispievať na účasť na programoch do celkového rozpočtu Európskej únie v súlade s podmienkami uvedenými v prílohe II.4. Podmienky predkladania, hodnotenia a výberu prihlášok inštitúcií, organizácií a súkromných osôb zo Švajčiarska sa zhodujú s podmienkami platnými pre oprávnené inštitúcie, organizácie a súkromné osoby z členských štátov Spoločenstva.5. V snahe zabezpečiť pre programy rozmer Spoločenstva musia všetky projekty a činnosti, na ktoré má byť udelená finančná podpora Spoločenstva, zahŕňať aspoň jedného partnera, ktorý pochádza z jedného z členských štátov Spoločenstva.6. Výška príspevku Švajčiarska uvedeného v bode 3, ktorý sa pridelí na akcie riadené národnou agentúrou podľa pravidiel programov, odráža rozsah týchto akcií v rozpočte programov na úrovni Spoločenstva. Príspevok na náklady národnej agentúry na riadenie a uskutočňovanie programov sa vypočíta podľa kritérií, ktoré platia pre členské štáty Spoločenstva.7. Členské štáty Spoločenstva a Švajčiarsko prijmú v rámci platných predpisov všetky opatrenia na uľahčenie pohybu a pobytu študentov, učiteľov, stážistov, školiteľov, administratívneho personálu univerzít, mládeže a iných osôb, ktoré sa pohybujú medzi Švajčiarskom a členskými štátmi Spoločenstva z dôvodu svojej účasti na aktivitách, na ktoré sa vzťahuje táto dohoda.8. Bez toho, aby boli dotknuté právomoci Komisie a Dvora audítorov Európskych spoločenstiev vo veci dohľadu a hodnotenia programov, účasť Švajčiarska na programoch bude pravidelne sledovať Komisia Európskych spoločenstiev v spolupráci so Švajčiarskom. Švajčiarsko bude predkladať Komisii príslušné správy a pridruží sa aj k iným špecifickým opatreniam, ktoré v tejto veci prijme Spoločenstvo.Rozhodnutia Komisie týkajúce sa právomocí jednotlivých členských štátov, Komisie a národných agentúr pri vykonávaní programu Mládež v akcii a programu celoživotného vzdelávania (2007 – 2013), ako aj spoločné pravidlá určené v príručke pre národné agentúry, ktorá sa priloží k zmluvám medzi Komisiou a švajčiarskou národnou agentúrou, sa uplatňujú na vzťahy medzi Švajčiarskom, Komisiou a švajčiarskou národnou agentúrou.Dohody medzi Komisiou a švajčiarskou národnou agentúrou alebo švajčiarskymi príjemcami, ako aj dohody medzi švajčiarskou národnou agentúrou a švajčiarskymi účastníkmi programov sú založené na hlavných ustanoveniach nariadenia o rozpočtových pravidlách, ktoré sa vzťahuje na rozpočet Európskych spoločenstiev, a na podmienkach jeho vykonávania, najmä pokiaľ ide o prideľovanie a uzatváranie dohôd. Tieto ustanovenia sa použijú na švajčiarskych účastníkov rovnako, ako sa používajú na ostatných účastníkov programov.Dodatočné pravidlá súvisiace s finančnou kontrolou, vymáhaním pohľadávok a s inými opatreniami proti podvodom sú uvedené v prílohe III.Ak sa Komisii v prípade nedodržania pravidiel, nedbanlivosti alebo podvodu zo strany švajčiarskej národnej agentúry nepodarí v úplnosti vymôcť sumy, ktoré jej dlhuje národná agentúra, zodpovednosť za nevymožené sumy budú niesť švajčiarske orgány.9. Pri akejkoľvek komunikácii s Komisiou sa v prípade postupov týkajúcich sa prihlášok, zmlúv, predkladaných správ a ďalších administratívnych aspektov programov, používa jeden z úradných jazykov Spoločenstva.PRÍLOHA II Finančný príspevok Švajčiarska na program Mládež v akcii a na akčný program v oblasti celoživotného vzdelávania1. Mládež v akciiFinančný príspevok, ktorý má Švajčiarsko zaplatiť do rozpočtu Európskej únie s cieľom zúčastniť sa na programe Mládež v akcii, je takýto (v miliónoch eur):Rok 2011 | Rok 2012 | Rok 2013 |1,7 | 1,8 | 1,9 |2. Akčný program v oblasti celoživotného vzdelávaniaFinančný príspevok, ktorý má Švajčiarsko zaplatiť do rozpočtu Európskej únie s cieľom zúčastniť sa na akčnom programe v oblasti celoživotného vzdelávania, je takýto (v miliónoch eur):Rok 2011 | Rok 2012 | Rok 2013 |14,2 | 14,9 | 15,6 |3. Cestovné náklady a náklady na pobyt zástupcov a odborníkov zo Švajčiarska ako pozorovateľov v rámci ich účasti na práci výborov uvedených v článku 9 rozhodnutia Európskeho parlamentu a Rady, ktorým sa ustanovuje program Mládež v akcii, a v článku 10 rozhodnutia Európskeho parlamentu a Rady, ktorým sa ustanovuje akčný program v oblasti celoživotného vzdelávania, alebo na iných zasadnutiach spojených s uskutočňovaním programov, hradí Komisia na rovnakom základe a podľa tých istých postupov ako v prípade zástupcov a odborníkov členských štátov Spoločenstva.4. Po nadobudnutí platnosti alebo predbežnom vykonávaní tejto dohody a na začiatku každého nasledujúceho roka Komisia zašle Švajčiarsku výzvu na úhradu finančných prostriedkov zodpovedajúcich jeho príspevku na každý program uvedený v tejto dohode.Švajčiarsky príspevok je vyjadrený a vyplatený v eurách.Švajčiarsko zaplatí svoj príspevok do 1. marca, ak dostane výzvu na zaplatenie od Komisie do 1. februára, alebo najneskôr do 30 dní po výzve na zaplatenie, ak ju dostane po 1. februári.Každé oneskorenie vyplatenia príspevku vedie k vyplateniu úrokov zo strany Švajčiarska z neuhradenej sumy od dátumu splatnosti. Sadzba takéhoto úroku sa rovná sadzbe, ktorú uplatňuje Európska centrálna banka na svoje hlavné refinančné operácie, ako sa uvádza v sérii C Úradného vestníka Európskej únie, ktorá platí v prvý kalendárny deň mesiaca dátumu splatnosti, pričom táto sadzba sa zvýši o 3,5 percentuálneho bodu.PRÍLOHA III Finančná kontrola, vymáhanie pohľadávok a iné opatrenia proti podvodomI. Audity a opatrenia proti podvodom vykonávané Spoločenstvom1. Komisia komunikuje priamo s účastníkmi programov so sídlom vo Švajčiarsku, ako aj s ich subdodávateľmi. Tieto osoby môžu predkladať priamo Komisii všetky príslušné informácie a dokumenty, ktoré sú povinné poskytovať na základe nástrojov uvedených v tejto dohode a na základe zmlúv uzatvorených na ich vykonávanie.2. V súlade s nariadením Rady (ES, Euratom) č. 1605/2002 z 25. júna 2002[9], naposledy zmeneným a doplneným nariadením (ES, Euratom) č. 1995/2006 z 13. decembra 2006[10], a s nariadením Komisie (ES, Euratom) č. 2342/2002 z 23. decembra 2002[11], naposledy zmeneným a doplneným nariadením (ES, Euratom) č. 478/2007 z 23. apríla 2007[12], ako aj s ďalšími právnymi predpismi, na ktoré sa odkazuje v tejto dohode, dohody o grantoch uzavreté s príjemcami so sídlom vo Švajčiarsku budú obsahovať ustanovenie, že pracovníci Komisie alebo iné osoby poverené Komisiou môžu kedykoľvek u nich alebo u ich subdodávateľov vykonať finančné alebo iné audity.Účty a operácie národnej agentúry môžu kontrolovať pracovníci Komisie alebo iné osoby poverené Komisiou. Tieto kontroly môžu byť zamerané aj na schopnosť štruktúr, ktoré zriadilo Švajčiarsko, vykonávať programy podľa pravidiel, na ktoré sa odkazuje v tejto dohode, a plniť požiadavky riadneho finančného hospodárenia podľa zásad hlavných článkov nariadenia Rady (ES, Euratom) č. 1605/2002 z 25. júna 2002, naposledy zmeneného a doplneného nariadením (ES, Euratom) č. 1995/2006 z 13. decembra 2006, a nariadenia Komisie (ES, Euratom) č. 2342/2002 z 23. decembra 2002, naposledy zmeneného a doplneného nariadením (ES, Euratom) č. 478/2007 z 23. apríla 2007.3. Na to, aby sa tieto audity mohli uskutočniť, pracovníci Komisie alebo iné osoby poverené Komisiou majú primeraný prístup na pracoviská, do prevádzok, k dokumentom a ku všetkým potrebným informáciám vrátane ich elektronickej formy. Toto právo prístupu treba výslovne uviesť v zmluvách uzavretých na uplatňovanie nástrojov, na ktoré sa odvoláva táto dohoda. Dvor audítorov Európskych spoločenstiev má rovnaké práva ako Komisia.Audity sa môžu vykonávať po skončení programov alebo po skončení platnosti tejto dohody, a to za podmienok zakotvených v príslušných zmluvách.4. V rámci tejto dohody má Komisia/OLAF (Európsky úrad boja proti podvodom) právo vykonávať kontroly a inšpekcie na mieste na švajčiarskom území v súlade s procesnými ustanoveniami nariadenia Rady (Euratom, ES) č. 2185/96 z 11. novembra 1996[13].Tieto kontroly a inšpekcie sa pripravujú a vedú v úzkej spolupráci s príslušnými švajčiarskymi orgánmi, ktoré určí Švajčiarsko a ktoré dostanú v primeranom čase informácie o predmete, cieli a právnom základe týchto kontrol a inšpekcií, aby mohli na požiadanie poskytnúť pomoc.Ak si to príslušné švajčiarske orgány želajú, kontroly a inšpekcie na mieste sa môžu vykonávať spoločne s nimi.Ak účastníci programov namietajú voči kontrole alebo inšpekcii na mieste, švajčiarske orgány v súlade s vnútroštátnymi predpismi poskytnú kontrolórom Komisie/OLAF akúkoľvek pomoc potrebnú na skončenie kontroly alebo inšpekcie na mieste.Komisia/OLAF bezodkladne oznámi príslušnému švajčiarskemu orgánu akékoľvek dôkazy alebo podozrenie týkajúce sa nezákonnosti, ktoré sa dozvedeli počas kontroly alebo inšpekcie na mieste. V každom prípade sa od Komisie/OLAF vyžaduje, aby informovala príslušný švajčiarsky orgán o výsledku takýchto kontrol a inšpekcií.II. Audity a opatrenia proti podvodom vykonávané Švajčiarskom1. Finančnú kontrolu uskutočňovaných programov bude zabezpečovať príslušný národný orgán finančnej kontroly vo Švajčiarsku v súlade s článkom 8 rozhodnutí Komisie o príslušných právomociach členských štátov, Komisie a národných agentúr pri vykonávaní programu Mládež v akcii a programu celoživotného vzdelávania (2007 – 2013) a so spoločnými pravidlami uvedenými v príručke pre národné agentúry, ktorá tvorí prílohu zmlúv medzi Komisiou a švajčiarskou národnou agentúrou. Všetky prípady podozrenia, dokázaných podvodov a nedodržania predpisov, ako aj všetky s nimi spojené opatrenia, ktoré prijala národná agentúra a národné orgány, sa musia bezodkladne oznámiť útvarom Komisie. Švajčiarsko zabezpečí vyšetrovanie a dostatočné spracovanie prípadov podozrenia a dokázaných podvodov spolu s prípadmi nedodržania predpisov zistených počas kontrol, ktoré vykonajú vnútroštátne orgány alebo orgány Spoločenstva.Pod nedodržaním predpisov sa rozumie akékoľvek porušenie príslušného predpisu práva Spoločenstva platného podľa tejto dohody alebo zmluvných povinností, ktoré z nej vyplývajú, na základe konania alebo opomenutia hospodárskeho subjektu, ktoré neopodstatnenou výdavkovou položkou negatívne ovplyvnilo alebo by mohlo ovplyvniť všeobecný rozpočet Európskych spoločenstiev alebo rozpočty nimi spravované.Pod podvodom sa rozumie akékoľvek úmyselné alebo neúmyselné konanie, ktoré sa týka:- používania alebo predloženia falošných, nesprávnych alebo nekompletných vyhlásení alebo dokumentov, ktoré má za následok zneužitie alebo nezákonné zadržanie finančných prostriedkov zo všeobecného rozpočtu Európskych spoločenstiev alebo rozpočtov riadených Európskymi spoločenstvami alebo v mene Európskych spoločenstiev,- neoznámenia informácie o porušovaní určitej povinnosti s rovnakým následkom,- spreneverenia takýchto finančných prostriedkov na iné účely ako tie, na ktoré sa tieto prostriedky vyčlenili.2. Švajčiarske orgány prijmú vhodné opatrenia, aby zabránili a čelili všetkým formám aktívnej i pasívnej korupcie vo všetkých štádiách obstarávania alebo prideľovania grantov alebo počas vykonávania im zodpovedajúcich dohôd.Pod „aktívnou korupciou“ sa rozumie dobrovoľné správanie osoby, ktorá sľúbi alebo poskytne, priamo alebo cez sprostredkovateľa, akúkoľvek výhodu úradníkovi pre neho samého alebo pre tretiu stranu, aby konal alebo sa zdržal konania, ktoré je jeho povinnosťou alebo patrí do náplne jeho práce, a tým porušil svoje úradné povinnosti spôsobom, ktorý poškodzuje alebo potenciálne poškodzuje finančné záujmy Európskych spoločenstiev.Pod „pasívnou korupciou“ sa rozumie dobrovoľné správanie úradníka, ktorý priamo alebo cez sprostredkovateľa požiada o akúkoľvek výhodu alebo sa mu poskytne akákoľvek výhoda pre neho samého alebo pre tretiu stranu alebo sa mu prisľúbi takáto výhoda, pričom koná alebo sa zdržiava konania, ktoré je jeho povinnosťou alebo patrí do náplne jeho práce, a tým porušuje svoje úradné povinnosti spôsobom, ktorý poškodzuje alebo potenciálne poškodzuje finančné záujmy Európskych spoločenstiev.3. Švajčiarske orgány a zamestnanci zodpovední za realizáciu programov zabezpečia, aby nedošlo k žiadnemu konfliktu záujmov, a budú ihneď informovať Komisiu, ak taký konflikt záujmov alebo situácia, z ktorej by mohol vzniknúť konflikt záujmov, nastane.III. DôvernosťInformácie, ktoré boli zaslané alebo prijaté na základe tejto dohody, bez ohľadu na ich formu, sú predmetom služobného tajomstva a požívajú ochranu, ktorú priznávajú porovnateľným informáciám švajčiarske zákony a zodpovedajúce predpisy, ktoré sa uplatňujú na inštitúcie Spoločenstva. Takéto informácie sa nesmú oznamovať iným osobám, ako sú osoby v rámci inštitúcií Spoločenstva, v členských štátoch alebo vo Švajčiarsku, ktorých činnosť si zo zákona vyžaduje, aby sa s nimi oboznámili, ani sa nesmú používať na iné účely, ako je zabezpečenie účinnej ochrany finančných záujmov zmluvných strán.IV. Administratívne opatrenia a sankcieBez toho, aby bolo dotknuté uplatňovanie švajčiarskeho trestného práva, Komisia môže nariadiť administratívne opatrenia a sankcie v súlade s nariadením Rady (ES, Euratom) č. 1605/2002 z 25. júna 2002, naposledy zmeneným a doplneným nariadením (ES, Euratom) č. 1995/2006 z 13. decembra 2006, a s nariadením Komisie (ES, Euratom) č. 2342/2002 z 23. decembra 2002, naposledy zmeneným a doplneným nariadením (ES, Euratom) č. 478/2007 z 23. apríla 2007, a s nariadením Rady (ES, Euratom) č. 2988/95 z 18. decembra 1995[14] o ochrane finančných záujmov Európskych spoločenstiev.V. Vymáhanie pohľadávokPri činnostiach nepriameho centralizovaného riadenia švajčiarska národná agentúra zodpovedá za vymáhanie finančných prostriedkov a po konzultácii s Komisiou zabezpečenie akéhokoľvek právneho postupu voči príjemcom týchto prostriedkov. V prípade nedodržania predpisov, nedbanlivosti alebo podvodu zo strany švajčiarskej národnej agentúry budú za nevymožené pohľadávky niesť zodpovednosť švajčiarske orgány.Pri činnostiach priameho centralizovaného riadenia Komisiou prestavujú rozhodnutia Komisie prijaté v rámci tejto dohody, ktoré ukladajú nejakým osobám iným ako štáty povinnosť zaplatiť nejakú sumu, vo Švajčiarsku príkaz na výkon rozhodnutia. Nútený výkon práva sa riadi pravidlami občianskeho konania, ktoré platia vo Švajčiarsku. Príkaz na výkon rozhodnutia sa pripojí k rozhodnutiu, pričom sa nepožaduje iný postup, len overenie pravosti rozhodnutia orgánom, ktorý na tento účel určí švajčiarska vláda, a ktorý to oznámi Komisii. Po splnení týchto formalít Komisia na základe svojej žiadosti môže pokračovať vo vynútiteľnosti práva tak, že predloží vec priamo príslušnému orgánu v súlade s vnútroštátnymi právnymi predpismi. Právoplatnosť rozhodnutia Komisie podlieha kontrole Súdneho dvora Európskych spoločenstiev.Rozsudky Súdneho dvora Európskych spoločenstiev podľa arbitrážnej doložky zmluvy uzavretej v rámci rozsahu pôsobnosti tejto dohody sú vynútiteľné za rovnakých podmienok.VYHLÁSENIE RADYo účasti Švajčiarska vo výborochRada súhlasí s tým, že zástupcovia Švajčiarska sa v prípade prerokúvania tém, ktoré sa ich týkajú, zúčastňujú na zasadnutiach výborov pre program Mládež v akcii a akčný program v oblasti celoživotného vzdelávania (2007 – 2013) ako pozorovatelia. Zástupcovia Švajčiarska sa nezúčastňujú na zasadnutiach týchto výborov počas ich hlasovania.[1] Rozhodnutie Európskeho parlamentu a Rady č. 1719/2006/ES z 15. novembra 2006, ktorým sa ustanovuje program Mládež v akcii na obdobie 2007 – 2013 (Ú. v. EÚ L 327, 24.11.2006, s. 30).[2] Rozhodnutie Európskeho parlamentu a Rady č. 1720/2006/ES z 15. novembra 2006, ktorým sa ustanovuje akčný program v oblasti celoživotného vzdelávania na obdobie 2007 – 2013 (Ú. v. EÚ L 327, 24.11.2006, s. 45).[3] Ú. v. EÚ L 327, 24.11.2006, s. 30.[4] Ú. v. EÚ L 327, 24.11.2006, s. 45.[5] Ú. v. EÚ L 327, 24.11.2006, s. 30.[6] Ú. v. EÚ L 327, 24.11.2006, s. 45.[7] Ú. v. EÚ L 327, 24.11.2006, s. 30.[8] Ú. v. EÚ L 327, 24.11.2006, s. 45.[9] Ú. v. ES L 248, 16.9.2002, s. 1.[10] Ú. v. EÚ L 390, 30.12.2006, s. 1.[11] Ú. v. ES L 357, 31.12.2002, s. 1.[12] Ú. v. EÚ L 111, 28.4.2007, s. 13.[13] Ú. v. ES L 292, 15.11.1996, s. 2.[14] Ú. v. ES L 312, 23.12.1995, s. 1.